19वीं सदी के दौरान प्रणोदन, आयुध और युद्धपोतों के निर्माण में एक क्रांति आ गयी। भाप के इंजन प्रकाश में आ गए, शुरुआत में 19वीं सदी के दूसरे चौथाई भाग में वे सहायक शक्तिस्रोत के रूप में थे। क्रीमियाई युद्ध ने तोपों के विकास को बहुत अधिक उद्दीप्त किया। विस्फोटक गोलों की शुरूआत के कारण बड़े युद्धपोतों के दोनों ओर तथा डेक पर आर्मर के लिए पहले लोहे तथा फिर इस्पात का प्रयोग किया जाने लगा। पहले लौह आच्छादित युद्धपोतों, फ़्रांसिसी "ग्लोएर" तथा ब्रिटिश "वॉरियर" ने, लकड़ी से बने जलयानों को प्रचलन से बाहर कर दिया। धातु ने जल्दी ही युद्धपोत निर्माण के लिए मुख्य सामग्री के रूप में लकड़ी की जगह ले ली।

1850 के दशक से भाप की शक्ति से चलने वाले युद्धपोतों ने पाल से चलने वाले जलयानों की जगह ले ली, जबकि पाल से चलने वाली फ्रिगेट्स के स्थान पर भाप की शक्ति से चलने वाले क्रूज़र्स आ गए।
घूम सकने वाले बारबेट तथा टरेट के आविष्कार ने युद्धपोतों के आयुध को भी बदल दिया, अब तोपों को जलयान के दिशा के सापेक्ष स्वतन्त्र रूप से निशाना लगाने के लिए प्रयोग किया जा सकता था तथा अब बड़ी तोपों की कम संख्या को ढोने की आवश्यकता थी।

19वीं सदी के दौरान आखिरी बड़ी नवीनता टौरपीडो तथा टौरपीडो नौकाओं का विकास था। छोटे, तेज टारपीडो नौकाएं महंगे युद्धपोतों के बेड़े बनाने का विकल्प उपलब्ध कराती थीं।

गैली युग
आधुनिक युद्धपोत
इस्पात, भाप और गोलाबारी
पाल-पोतों का युग